Yousee er et firma som virkelig har den mest ringe kundeservice jeg NOGENSINDE har oplevet. Her skal i hører mit forløb:

Omkring midt august i år overvejer jeg at skifte bredbånds løsning, fordi jeg syntes, at jeg betalte for meget for min daværende løsning.

Jeg ringer derfor selv til Yousee's salgs afdeling og forhøre mig. Jeg får en mand i røret og han snakker om forskellige muligheder, hvor jeg så fra starten af gør opmærksom på, at jeg FØRST skal snakke med min kæreste før jeg kunne tage en beslutning, og den opfattelse troede jeg, at sælgeren forstod. Jeg tog dog meget hurtigt fejl, for under en uge efter fik jeg en pakke ind af døren. På det tidspunkt her forstod jeg ingenting, for jeg havde ikke sagt ja til bestilling af noget som helst, og nu alligevel er der en mystisk pakke klar til mig? I pakken lå en router.

Jeg beder min kæreste om hjælp til at forstå problemet, så han ringer til kundeservice og får at vide, at en bestilling ligger for mig i systemet, og jeg har bestilt bla bla. Jeg forsod det slet ikke, og vi beder derfor om en annullering og om at sende pakken retur. Dette lykkedes så, og det skal lige siges, at routeren var da af forkert type, så den havde på intet tidspunkt alligevel virket i min husstand. 

Videre i historien, vi kommer til slut august og igen beder jeg min kæreste om at ringe til dem, for at få en aftale på plads, ville jeg gerne have hjælp af en som har styr på sådan nogle ting. Han fik snakket med en sælger og jeg fik bestilt en løsning, hvor jeg skulle betale 199 kr. i 3 måneder for en hastighed på 100 / 20, hvorefter prisen ville stige til 299 kr. Det skal lige noteres: Jeg ønskede en løsning på 199 kr, og derfor ville jeg kun benytte denne tilbud, hvis det var muligt at ændre abonnement i tide således, at prisen altid ville forblive 199kr . Dette sagde sælgeren var intet problem, man skulle bare kontakte dem i november og høre om en billigere løsning. 

Her troede jeg så alt var på plads: Jeg fik tilsendt en ny router (Den rigtige) og mit nye internet virkede som det skulle. Der kom dog HURTIGT et nyt problem: Den første regning som kom ind af døren lød på 600 kr. Det viste sig nemlig, at man som STANDARD betaler PR. kvartal og IKKE pr. MÅNED, hvilket sælgeren på INTET tidspunkt har nævnt nåde om, eller givet mig mulighed for at vælge. Derfor måtte min kæreste IGEN ringe ind og finde en løsning, for som studerende har jeg ikke bare lige 600 kr. til en internet regning. 

Efter opkaldet stod det klart, at det åbenbart godt kunne ændres til månedsbasis, og jeg troede derfor tingene ville gå iorden (endelig). De fortalte at jeg bare ville få en ny regning, som derfor lå på månedsbasis. Vi kom til slutningen af November og det var derfor tid til, at finde en billigere løsning, da jeg ikke ønskede at beholde mit abonnement med den højeste hastighed, når prisen for januar ville stige til 300 kr. Min kæreste ringede derfor nu igen, og hørte om andre løsninger. Mit nye abonnement ville lyde på 179 kr, for en lavere hastighed, og den ville træde i kraft d. 27 december og derfor ville jeg allerede få den nye pris fra januar af, det var det sælgeren i røret sagde. Hun gjorde samtidig opmærksom på. at jeg ville modtage en faktura indenfor nogle minutter. Jeg fik dog et chock da jeg læser fakturaen fra dem. Der står godt nok, at prisen ændre sig til 179. pr. 27 december MEN jeg skal betale en såkaldt "engangspris" for HASTIDHEDEÆNDRING på 100 kr !!! Noget som er FULDSTÆNDIG grotesk i sig selv, men samtidig HELT ude af provetioner når sælgeren INTET SIGER OM DETTE.

Min kæreste ringer IGEN til yousee, kort efter. Og forhøre sig om dette, og svaret er kort: Vi kan ikke fjerne dette engangsgebyr, sådan er reglerne bare. Så allerede der, er det helt væk: Man betaler altså 100 kr, for noget der tager ca. 10 sekunder at ændre i et system (ingen omkostninger for dem) også informere de ikke engang om det, når man bare prøver at finde en løsning, som man faktisk har råd til. 

Historien ender desværre ikke engang her, for da jeg så endelig finder frem til, at jeg må finde mig i det, og betale 100 kr. mere end jeg havde regnet med, sker der noget, som blot er endnu værre: Jeg får en ny regning ind for ca. 1 uge siden. Regnigen lyder på 300 kr. for et abonnement og 49 kr. i "renter". Jeg bliver helt målløs og ked af det og spørger derfor min kæreste til råds. Han forstår heller ikke det sludder som står og han vælger derfor igen at tage kontakt til yousee. Dette var så i dag d. 28 - 12 - 2016.

Han får i røret at vide, at de 300 kr. er prisen for det DYRE abonnement, som jeg ville have ændret til NETOP januar, og de 49 kr. i "renter" er et andet klamt ord for den pris de tager for, at sende et girokort ud. Hun siger at fordi ændringen på det andet billigere abonnement først træder til d. 27 december, har systemet allerede lavet regning til januar og DERFOR kan de IKKE nå at ændre prisen og derfor SKAL jeg beholde det dyrere en hel måned mere, selvom jeg HELE tiden har fået lovet noget andet. 

Så IKKE nok med, at yousee IKKE snakker sammen i de forskellige afdelinger og IKKE har styr på hvad DE må og KAN gøre, så sidder jeg HER tilbage og er i den grad blevet revet rundt af et system, som TYDELIGVIS IKKE fungere. Når man yder kundeservice, så skal de det professionelle siger være det som faktisk er SANDT, og ikke være noget den enkelte medarbejder siger, for at slippe for en. Man tror sku da på det der bliver sagt! Selvom det faktisk på ingenmåde er sandt. 

Jeg håber virkelig folk tager sig tid til at læse mit lange indlæg, og beklager, at det ikke kunne være kortere men så meget bæ har der bare været for mig. Det kan dårligt beskrives, hvor dårlig den service har været, en stjerne er alt for meget at give.